Uşaq ədəbiyyatının müxtəlif problemləri və onların həlli yolları müzakirə edilib
Ana səhifə » Qəzetin pdf formatı	» Uşaq ədəbiyyatının müxtəlif problemləri və onların həlli yolları müzakirə edilib
Türkiyənin Uşaq və Gənclik Ədəbiyyatı Yazıçılar Birliyinin müdiri Bican Veysəl Yıldız AMEA-nın Nizami Gəncəvi adına Ədəbiyyat İnstitutunda ayrı-ayrı şöbələrin fəaliyyəti ilə tanış olub. Bu barədə AZƏRTAC-a Ədəbiyyat İnstitutundan məlumat verilib.
AMEA-nın vitse-prezidenti, institutun direktoru, akademik İsa Həbibbəyli ilə görüşdə qonağa Ədəbiyyat İnstitutunda aparılan elmi tədqiqatlar, əldə edilmiş nailiyyətlər haqqında ətraflı məlumat verilib. Görüşdə Azərbaycan-Türkiyə ədəbi və mədəni əlaqələri müstəvisində uşaq ədəbiyyatının müxtəlif problemləri və onların həlli yolları, qarşılıqlı informasiya mübadiləsi və əməkdaşlıq məsələləri müzakirə edilib.
Görüşdə Memarlıq və İncəsənət İnstitutunun direktoru, AMEA-nın müxbir üzvü Ərtegin Salamzadə, Ədəbiyyat İnstitutunun elmi işlər üzrə direktor müavini Aygün Bağırlı, müstəqillik dövrü Azərbaycan ədəbiyyatı şöbəsinin əməkdaşı Mərziyə Nəcəfova iştirak ediblər.